section_heading: Karijera
paragraph_text: Profesionalnu karijeru započeo je 1984. igrajući za CSKA Sofiju iz kojeg je 1990. prešao u Barcelonu. Nakon pet godina u Barceloni prešao je talijansku Parmu, ali se tamo zadržao samo jednu sezonu prije negoli se 1996. vratio u Barcelonu i tamo odigrao još sezonu i pol. Početkom 1998. nakratko se vratio u svoj matični klub, CSKA Sofiju, da bi potom prešao u saudijski Al-Nasr. Nakon nekoliko mjeseci odlazi u japanski Kashiwa Reysol, a početkom 2000. prelazi u američki Chicago Fire, u kojem provodi dvije sezone prije prijelaza u drugi američki klub, DC United, u kojem krajem 2003. završava svoju igračku karijeru.